Manĝejoj en Tjumeno

eta|Pola esperantisto Mirek Dziedzic en la restoracio *Ĉum*.
eta|La restoracio Maksimiĉ.
eta|Serba restoracio *Skadarlija*.
eta|Burjata kafejo en strato Volodarskij.

eta|La restoracio *Aristokrat* en strato Vodoprovodnaja.
eta|Kafejo *12 seĝoj* en aĉetcentro Rental.
[eta|Kafejo en [Strato Lenin (Tjumeno)|strato Lenin.]]
eta|La burgerejo *Malsata Makso*.
eta|La restoracio *Feliĉo*.

[eta|Kafobudo en [Strato Respubliko (Tjumeno)|strato Respubliko.]]
eta|Restoracio *Jesenin* en strato Herzen.
[eta|La germana restoracio *Schulz* en [Strato Respubliko (Tjumeno)|strato Respubliko.]]
[eta|La manĝokorto en la aĉetcentro [Goodwin (Tjumeno)|Goodwin.]]
[eta|La manĝokorto en la aĉetcentro [Premier (Tjumeno)|Premier.]]
eta|Drinkejo *Vodokaĉka*.
eta|Kokteloj dum restoracia prezentaĵo.
[eta|Tesla Burger en [Strato Respubliko (Tjumeno)|strato Respubliko.]]
[eta|Ŝavarma-budo sur la [placo de Unueco kaj Konsento.]]
eta|Drinkejoj en strato Pervomajskaja.
eta|Restoracio *Ŝuŝa*.
eta|Restoracio *Banka klubo*.

**Manĝejoj en Tjumeno** estas la tuto de kafejoj, restoracioj, rapidmanĝejoj kaj manĝobudoj en la urbo Tjumeno (Rusio).

## Ĝenerala bildo 
Tjumeno havas tre evoluintan manĝejan infrastrukturon, reprezentantan ĉiujn tipojn kaj nivelojn de manĝejoj.

La  en la urbo funkciis  manĝejoj, kiuj sume havis  sidlokojn.

La plej fama kaj longdaŭra estas la loka restoracia reto MaksiM (), fondita en 1992 de Larisa Nevidajlo, eksa kelnerino kaj la unua ombudsmano de Tjumena provinco pri protekto de la rajtoj de la komercistoj (2013–2021). Ĝi havas plurajn restoraciojn, kafejojn, dolĉaĵejojn, burgerejon kaj estas aprezata de kuirartaj kritikistoj. Ĉiuj manĝejoj de la reto havas anglalingvajn menuojn.

En la urbaj manĝejoj dominas eŭropa kuirarto (speciale popularas kuirarto itala), tre popularas la kartvela kuirarto, gravan rolon ludas la japana kaj uzbeka kuirartoj. Haveblas manĝejoj, proponantaj ankaŭ pladojn de aliaj etnaj kuirartoj: la rusa, ukraina, germana, ĉeĥa, armena, azera, burjata, ktp. Haveblas halalaj manĝejoj, speciale apud la placo de Unueco kaj Konsento, ĉe kiu troviĝas la Centra merkato. Funkcias gejaj drinkejoj, kiuj tamen ofte fermiĝas, do prefere serĉeblas per Foursquare aŭ similaj retejoj.

Serĉi kaj elekti manĝejojn oni povas per aplikaĵoj kaj ret-servoj kiel Google Maps, Yandex Mapoj aŭ 2GIS, uzante plurajn filtrilojn: laborhoroj, averaĝa pago, tipo de kuirarto, loko en rangolisto surbaze de konsumantaj pritaksoj, ktp. Eblas mendi liveradon per la servo Yandex Manĝaĵoj, Delivery ks.

Plejparte manĝejoj troviĝas en la unuaj etaĝoj de domoj, foje en apartaj konstruaĵoj. Iuj havas proprajn parkumejojn. En ĉiu aĉetcentro haveblas manĝokorto kaj ankaŭ kafejoj kaj restoracioj lokitaj ekster ĝi. La plej saturita je manĝejoj kvartalo estas limigita je stratoj Ĥoĥrjakov, Vodoprovodnaja kaj Ĉeljuskincev. Menuoj en la angla ege maloftas, tiuj en aliaj lingvoj ne haveblas. Fumado estas strikte malpermesita. Kutima trinkmono estas ĝis 10% de la pago.

Manĝejoj ofte aperas, ŝanĝas siajn nomojn kaj dezajnon, kaj malaperas, do en la artikolo estas menciataj nur la plej longdaŭraj kaj popularaj el ili, okupantaj superajn poziciojn en lokaj rangolistoj.

## Rapidmanĝejoj 
En la urbo funkcias rapidmanĝejoj de ĉiuj grandaj manĝoretoj, ĉu internaciaj kiel Burger King, KFC, Cinnabon, Subway aŭ la rusiaj kiel Vkusno i toĉka, Tesla Burger ktp. Krome haveblas abundo da lokaj manĝejoj, foje ligitaj al malpli konataj rusiaj retoj. Dum lastaj jaroj populariĝis ŝavarmejoj kaj kafo-budoj, kiuj aperis surstrate kaj en pluraj oficejaroj kaj aĉetcentroj.

### Vkusno i toĉka 
Malgraŭ deklaro de McDonald's pri foriro el Rusio kaj fermo de ĉiuj manĝejoj pro la milito en Ukrainio, en Tjumeno ĉiuj manĝejoj funkciis ĝis la , kiam ili estis fermitaj por redezajnado. La  la unua manĝejo en strato Lenin malfermiĝis denove sub la nomo Vkusno i toĉka. Baldaŭ ĉiuj kvin rapidmanĝejoj de la reto remalfermiĝis sub la nova nomo.

### Burger King 
La unua Burger King malfermiĝis en la aĉetcentro Kristall la . En oktobro 2019 en la urbo funkciis jam 10 manĝejoj de tiu ĉi reto, plejparte en aĉetcentroj — al Kristall aldoniĝis Goodwin, Favorit, Kolumb, Solneĉnij, O`Key, Ostrov, Tyumen City Mall.

### KFC 
La unua manĝejo de KFC malfermiĝis en Kolora bulvardo en februaro 2006. Sekvis manĝejo en la aĉetcentro Zeljonij Bereg, malfermita la  2006. La  en la aĉetcentro CUM malfermiĝis la plej granda manĝejo de tiu ĉi reto en la urbo. Ĝia enirejo troviĝas ĉe la norda flanko, direktita al placo de Unueco kaj Konsento. La restoracio estas duetaĝa, havas areon 118 m² kaj kapaciton je 100 sidlokoj. Oni anoncis planon malfermi ok pliajn manĝejojn tiel ke ilia nombro en la urbo superu 10.

En 2014 aperis la manĝejo en la aĉetcentro Magellan, en junio 2019 — en la aĉetcentro Juĵnij. En aprilo 2024 en la urbo funkciis 12 manĝejoj, inkluzive en la aĉetcentroj Voyage, Kolumb, Solneĉnij, Matrica.

En januaro 2024 oni anoncis transformon de ĉiuj KFC-manĝejoj en la urbo je Rostic's-manĝejoj, do revenon al la malnova rusia marko, kiun iam aĉetis usona korporacio — posedanto de KFC, kiu deklaris sian foriron el Rusio. La  la unua manĝejo estis remalfermita en la aĉetcentro Voyage sub la nomo Rostic's.

### Subway 
La fama rapidmanĝa reto havas en la urbo 14 manĝejojn, kiuj funkcias en la fervoja stacidomo, la aĉetcentroj Tyumen City Mall kaj Voyage, kaj aliaj lokoj. La unua manĝejo malfermiĝis en 2006 en strato La 8-a de Marto, sed baldaŭ fermiĝis. Ĝi revenis en 2012 kaj jam ne plu foriris.

### Tesla Burger 
Ekde 2018 malfermiĝis 4 manĝejoj de la loka manĝoreto Tesla Burger, du el kiuj situas en strato Respubliko (N 48 kaj 137) kaj aliaj en aĉetcentroj, ripozejoj ktp. Nomo de la rapidmanĝejoj aludas al la serba fizikisto kaj inventisto Nikola Tesla, ĉar ĝia posedanto Vladislav Đurović estas serbo, kiu loĝas en Tjumeno kaj komencis sian komercon en 2013 per liverado de serbaj burgeroj, kiel li nomas siajn pladojn. Ekde tiam aperis pluraj manĝejoj kaj kioskoj de la reto en Tjumeno kaj aliaj urboj.

### Malsata Makso 
En la enaviadiliĝa zono de la flughaveno Dmitrij Mendelejev (Roŝĉino) funkcias burgerejo "Malsata Makso" (), kiu estas parto de la loka restoracia reto MaksiM .

### Chicko 
La rapidmanĝejo de koreaj stratmanĝaĵoj Chicko malfermiĝis la  en la aĉetcentro Kalinka, situanta en la domo N 65 je strato Respubliko. Ĝi estas kunlabora projekto de la reto Maxim kaj de la kompanio RestMe el Novosibirsko, posedanta reton da koreaj manĝejoj Chicko. La malfermon ĉeestis centoj da adoleskuloj, dum la unuaj du tagoj la manĝejo gajnis 2 milionojn da rubloj ($). La ejo estas dezajnita en stilo de K-popo kaj sudkoreaj televidserioj, inter la personaro abundas azianoj, la etoso kaj muziko estas sudkoreaj.

## Kafejoj 
Kafejoj estas la plej multnombra speco da manĝejoj en Tjumeno. Preskaŭ ĉiuj kafejoj proponas *komercan lunĉon* () de la 12-a ĝis la 3-a tage, kiam eblas mendi rapide kuireblajn pladojn el aparta menuo kontraŭ rabatita prezo.

### Cinnabon 
En la urbo funkcias du kafejoj de tiu ĉi reto: en la aĉetcentroj Kristall kaj Tyumen City Mall.

### Van Gogi 
La kafejo Van Gogi () de la reto Maxim troviĝas en strato Respubliko, N 34. Ĝia nomo aludas samtempe al la fama pentristo Vincent van Gogh kaj mallonga formo de la populara kartvela vira nomo Gogi (), kies plena formo estas Georgo. La manĝejo prezentas pladojn de la kartvela kuirarto. Ĝi enspacigas ĝis 70 homojn kaj funkcias de la 12-a tage ĝis la 12-a nokte.

Origine en tiu ejo funkciis la restoracio Mozart de la sama reto, sed post la ekonomia krizo de 2008 oni transformis ĝin je la malpli luksa restoracio Elektitaĵo (; ), kiu prezentis menuon de ĉiuj restoracioj de la reto. En 2019 ĝi estis transformita je tapo-kafejo Máximo, kiu proponis pladojn de la hispana kuirarto. En majo 2020 ĝin anstataŭis la kafejo Van Gogi, kiu antaŭe sidis en domo N 26 en la sama strato.

### MiniFromaĝejo 
La kafejo Brasserie de la reto Maxim, origine situinta en tiu ĉi ejo, malfermiĝis en strato Respubliko, N 142, ĉe la orienta parto de la Tjumena teknoparko en 2006. Ĝi konsistis el unu halo je 60 sidlokoj. La menuo proponis pladojn de la eŭropa kaj japana kuirartoj. La  ĝi estis fermita kaj somere en la sama ejo devos ekfunkcii restoracio *MiniFromaĝejo* (), establota kunlabore kun fama  rusia restoraciisto Arkadij Novikov.

### Maxim 
La unua kafo-trinkejo Maxim () de la reto Maxim malfermiĝis en strato Respubliko, N 24 (la enirejo situas ĉe strato Semakov 19) la  kaj estis la unua kafo-trinkejo () en la Urala federacia regiono, pri kio informas memortabulo sur la domo, instalita en 2022. Ĝi konsistas el unu malgranda halo, al kiu en varma sezono aldoniĝas surstrata verando. Ĝi proponas kafon, teon, dolĉaĵojn, glaciaĵon kaj leĝerajn pladojn de la 8-a matene ĝis la 11-a vespere. En oktobro 2019 funkciis jam ses samnomaj kafo-trinkejoj, unu el kiuj troviĝas en la enaviadiliĝa halo de la flughaveno (funkcias tagonokte), alia en la aĉetcentro Voyage kaj tri aliaj en diversaj ejoj tra la urbo. Tra la urbo funkcias ankaŭ kelkaj samnomaj sukeraĵejoj, la unua estis malfermita en 2005.

## Drinkejoj 
Plejparto de la drinkejoj klopodas elstariĝi per originala dezajno aŭ nomo. Tiel apud la drinkejo Selsovet en strato Friedrich Schiller staras du traktoroj.

### Akvopumpejo 
La drinkejo Akvopumpejo () malfermiĝis en junio 2023 sur la kajo de rivero Turo, en la unua akvopumpejo en Siberio, konstruita en 1864 kaj gardata kiel historia monumento. De tiu ĉi loko akvo sekvis laŭ lignaj tuboj supren kaj laŭ strato Vodoprovodnaja (Akvotuba) ĝi iris al akvoturo, distribuinta ĝin tra la tuta urbo. La drinkejo estas parto de la reto Maxim.

La ejo estas dividita je tri sekcioj. En la kamena ĉambro konserviĝis originala brikmura dezajno, funkcias kameno, ĝi estas destinita por amika kompanio. Alia eta ĉambro estas uzata por rendevuoj, prezentaĵoj, ktp. La ĉefa ejo funkcias kiel tumulta drinkejo kun diskĵokeoj, abundaj drinkaĵoj, elektronika tabulo prezentanta anekdotojn kaj salutojn al la gastoj. Somere funkcias ankaŭ verando. La menuo estas bazita sur stratmanĝaĵoj, vendataj en manĝokamionoj en turismaj lokoj kaj sur la kajoj tra la mondo.

La ĉefa ejo enhavas vitran ĉambron vastan je 18 m², en kiu temperaturo ĉiam estas 5 gradoj. Laŭ ĝia perimetro troviĝas 13 kranoj kun ekranoj kaj pagterminaloj, ĉiu krano provizas certan drinkaĵon — bieron, vinon, ĉampanon, lemonadon ktp. La gasto ricevas specialan karton, metas je ĝi iun ajn sumon forme de deponaĵo kaj post elekti la trinkaĵon pagas ĝin; la pokaloj kaj glacio estas alireblaj libere. En la apuda ronda konstruaĵo kun diametro 5 metroj origine funkciis akvoputo kaj nun troviĝas likvorejo, kie sur plank-ĝis-plafona bretaro staras likvoroj, faritaj surloke. Ĉiuhore ĝi malfermiĝas por 10 minutoj kaj ĉiu aĉetinta etan drinkaĵon povas veni kaj dum 10 minutoj gustumi ĉiujn ajn likvorojn kaj poste estis premiita plurfoje. Ĝi funkcias de la 12-a tage ĝis la 1-a nokte, vendrede kaj sabate ĝis la 4-a matene.

### Rusta Avo 
La drinkejo "Rusta Avo" () malfermita de la posedanto de Granny`s Bar la , estas dezajnita en la etoso de vaporpunko. La drinkejo troviĝas en strato Ĥoĥrjakov, N 47 kaj funkcias de la 12-a tage ĝis la 1-a nokte, vendrede kaj sabate ĝis la 4-a matene. En novembro 2017 16 gastoj infektiĝis je salmonelozo, kio kaŭzis grandan skandalon kaj enketadon. La direktoro publike pardonpetis kaj promesis rekompencojn al la malsaniĝintoj.

## Restoracioj 
Restoracioj en la urbo abundas kaj ofte ŝanĝas siajn nomojn kaj posedantojn. Plejparto da ili troviĝas en la urbocentro, iuj en aĉetcentroj.

### Posejdono 
La restoracio Posejdono () malfermiĝis la  en strato Lunaĉarskij N 47. Tio estas la plej malnova el la plu funkciantaj restoracioj de la reto Maxim. Laŭe al sia titolo, ĝi specialiĝas pri maraj manĝaĵoj — la unua kaj sola en la urbo. En aŭgusto 2023 oni anoncis ĝian fermon, klariginte tion per ŝanĝiĝinta ĉirkaŭaĵo kiu ne plu laŭas al la statuso de altnivela restoracio. La  la restoracio remalfermiĝis en strato Lenin 2a, en la ejo kie ĝis oktobro 2021 tagonokte funkciis kafejo reMIX de la sama restoracia ĉeno. La restoracio estis relanĉita kunlabore kun ĉefkuiristo Andrej Ŝmakov, fondinto de la restoracio Savva en Moskvo kaj posedanto de stelo de la Gvidlibro Michelin. Ĝi funkcias de la 11-a matene ĝis meznokto, foje ĝis la 1-a nokte.

### Ĉumo 
La restoracio Ĉumo () malfermiĝis la  en strato Maligin, N 59. Tio estas la sola en la urbo restoracio de norda kuirarto, kie eblas mendi pladojn el siberiaj fiŝoj kaj bestoj, inkluzive tiujn sovaĝajn. La internaj ejoj estas dezajnitaj helpe de etnografoj, kiuj alportis el norda parto de Tjumena provinco aŭtentikajn artefaktojn, uzatajn en la tradicia vivo de la ĥantoj, mansoj kaj nenecoj. Sur muroj pendas remburitaj kapoj de alko, apro kaj aliaj bestoj. La restoracio proponas fiŝrabotaĵon, memfaritajn alkoholaĵojn el siberiaj beroj kaj herboj, kaj aliajn unikaĵojn. La kelnerinoj estas vestitaj en roboj similaj al tiuj de la ĥantoj kaj mansoj. Haveblas eta ĉumo, enspaciganta 6 ĝis 7 homojn. Vespere ofte kantas bardoj, ĉefe kantojn de geologoj kaj vojaĝantoj, dediĉitajn al vagado tra Siberio, amikeco ktp. La restoracio havas 25 sidlokojn, kiuj kutime estas okupitaj, speciale vespere kaj en semajnfinoj, do preferindas antaŭmendo. La restoracio estis plurfoje premiita kaj laŭdita de restoraciaj kritikistoj. Ĝi funkcias de la 11-a matene ĝis la 2-a nokte.

### Maksimiĉ 
La restoracio Maksimiĉ () de la reto Maxim malfermiĝis la  en strato 50 Let Oktjabrja N 52. Tio estas duetaĝa ligna domo, speciale konstruita tiucele inter naŭetaĝaj loĝdomoj. Ĝiaj tradicia arkitekturo kaj nomo, kiu estas familiara variaĵo de la patronomo (filo de Maksim), aludas al specialaĵo de la restoracio — la tradicia rusa kuirarto.

La unua etaĝo enhavas vestejon, akceptejon kaj halon por 70 sidlokoj, kie okazas bankedoj kaj semajnfine — porinfanaj aranĝoj. En la dua etaĝo haveblas ses kabinoj, kiuj laŭplaĉe apartigeblas per kurtenoj aŭ unuigeblas. Krome ekzistas turo en la tria etaĝo, tute aparta de ĉiuj aliaj ejoj kaj enspaciganta 6 ĝis 7 homojn. Ĝi estas mendenda kaj pagenda aparte.

La kelneroj estas vestitaj en tradiciaj rusaj vestoj kaj alparolas la gastojn en modifita lingvaĵo, bazita sur malnovrusaj parolturnoj. Same stilizita estas la menuo, kie nomoj de la pladoj kaj iliaj priskriboj estas malnovstilaj. Ankaŭ la prezoj estas inditaj en kopekoj, kvankam reale temas pri rubloj. Ĝi funkcias de la 12-a matene ĝis la 2-a nokte.

### Feliĉo 
La restoracio Feliĉo (; Ŝĉastje) malfermiĝis en marto 2014 en la ejo, kie antaŭe funkciis la restoracio Globo (). Ĝi troviĝas en granda vitra globo, kiu estas parto de la 10-etaĝa plurfunkcia komplekso Kalinka, situanta en strato Respubliko, N 65. La komplekso "Kalinka" malfermiĝis la  kaj estis posedaĵo de loka komercisto Pavel Mitrofanov, eksa vic-guberniestro de Sergej Sobjanin. Li kverelis kontraŭ konstrua firmao, prokrastinta konstruadon de tiu ĉi centro. Sed la firmao havis aŭspiciantojn inter altranguloj de FSB, do baldaŭ Mitrofanov mem estis akuzita pri pluraj krimoj kaj fraŭdoj, kaj fine fuĝis el Rusio, vendinte ĉiujn posedaĵojn, inkluzive tiun ĉi konstruaĵon
.

La restoracio troviĝas en la dua etaĝo, havas apartan enirejon ĉe la orienta flanko de la konstruaĵo kaj konsistas el tri haloj. En la centra halo haveblas drinkostablo, malfermita braĝujo, scenejo, dancejo kaj infanludejo super kiu pendas ekrano, ebliganta al la gepatroj vidi kiel ludas iliaj infanoj. La kamena halo estas malgranda kaj havas divanojn, povas enspacigi ĝis 20–25 gastojn. La plej originala halo troviĝas en la menciita vitra globo, el kiu oni povas observi la ĉefan urbostraton Respublikon. La tabloj staras laŭlonge de la vitraj muroj, centre de la halo situas drinkostablo. La restoracio specialiĝas pri la kartvela kuirarto. Haveblas subĉiela parkumejo.

La  ĝi fermiĝis pro financaj problemoj.

### Kaco 
La restoracio Kaco (), kies nomo en la kartvela signifas "plej granda amiko", famas per siaj pladoj de la kartvela kuirarto. La unua restoracio sub tiu ĉi  nomo malfermiĝis en 2012 en strato Respubliko, N 143/2. Ĝi troviĝas en la unua etaĝo de oficejaro, havas apartan enirejon kaj konsistas el du haloj, dezajnitaj en la kartvela stilo. Ĝi famas kiel la unua kartvela restoracio en la urbo. Poste aperis pliaj samnomaj restoracioj, kiuj havas alian posedanton kaj sidas en la aĉetcentroj Voyage, Goodwin kaj Kristall kaj aliaj lokoj. Ĉiuj ĉi restoracioj estas ege popularaj kaj en furortempo (vespere kaj semajnfine) rekomendindas antaŭmendi la lokon.

### Fromaĝejo 
La restoracio Fromaĝejo () malfermiĝis la  en la dua etaĝo de komerca centro Passage () en strato Sovetskaja. Ĝi iĝis la unua restoracio, establita de la reto Maxim kunlabore kun la fama moskva restoraciisto Arkadij Novikov, sub lia marko. Origine oni planis malfermi ĝin en la  en la nova domo je strato Pervomajskaja 1a, situanta kelkdek metrojn for, sed lastmomente okazis disputo pri lupago kaj Maxim rezignis je tiu loko
.

eta|Restoracio *15/86*. Tjumeno, 2020.

### #SiberioSiberio 
La restoracio #SiberioSiberio () malfermiĝis en julio 2022 en la nova domo je strato Pervomajskaja 1a. Ĝi enhavas 4 halojn kaj povas enspacigi ĝis 160 homojn. La restoracio proponas rusan, speciale siberian, kuirarton. Funkcias forno hejtata per ligno.

La restoracion dezajnis arkitekta buroo Pergaev Bureau (Moskvo), kies projekto eniris mallongan liston de la premio Best Russianinterior & Architecturedesign Awards (BRIADA) en kategorio Public Spase.

Sub la plafono, same kiel en la moskva restoracio de la reto, pendas blankaj tabuloj de fenestrokadroj, kolektitaj en Tomska, Novosibirska kaj Irkutska provincoj, kaj simbolantaj "temporiveron". Samovaroj estas trovitaj en Tjumena kaj Sverdlovska provincoj. Super la kuirejo pendas 25 mil aluminiaj kuleroj. La kolonoj aludas al paftruoj de la Tobolska kremlo, ili estas blanke stukitaj kaj kovritaj je ornamaĵoj el pelmenoj, fungoj Inonotus obliquus, kringoj kaj unu kolono estas kovrita je tegolo forme de soko — tiu ĉi specifa formo nomata *lemeĥ* (soko) estas tradicie uzata por tegoli kupolojn de la rusaj preĝejoj — kaj havas grizan koloron de paliĝinta ligno similan al lignaĵoj sur la tegmento de la Tobolska kremlo.

## Malaperintaj 
Iuj manĝejoj estis sufiĉe famaj aŭ longdaŭre funkciintaj, do menciindaj de historia vidpunkto.

### McDonald's 
eta|McDonald's en strato Lenin. Tjumeno, 2020.

McDonald's venis al Tjumeno kadre de kontrakto, subskribita en 2005 inter la registaro de Tjumena provinco kaj la kompanio laŭ iniciato de la tiama guberniestro Sergej Sobjanin. Origine oni planis malfermi du manĝejojn: en Kolora bulvardo kaj sur la placo de la 400-a datreveno de Tjumeno, sed post grumblado de urbanoj la aŭtoritatoj decidis, ke rapidmanĝejo estas malkonvena najbaro al la konstruata surplace pompa teatro, do malaprobis tiun varianton. Konstruado de la manĝejo en Kolora bulvardo komenciĝis en 2007. 

Ĝi malfermiĝis en strato Lenin, N 54 la . Ĝi estis konstruita surloke de publika necesejo (delonge malaperinta) kaj havis areon 300 m², kaj 160 sidlokojn. Tio estis la plej orienta McDonald's en Rusio.

Rimarkindas ke ĝia M-simbolo aspektis iom strange — ambaŭflanke de la konstruaĵo staris po unu duono de la M-litero. Laŭ ideo de la dezajnistoj, optike ili devis surmetiĝi unu sur alian tiel ke preteriranto vidu la literon, formitan el du duonoj, starantaj ĉe kontraŭaj flankoj de la manĝejo. Tamen la konstruaĵo staris tro proksime al strato Lenin, pro kio mankas distanco necesa por tia perspektivo, do la dezajnista ideo fiaskis.
eta|McDonald's en strato Maurice Thorez. Tjumeno, 2019.

La  en strato Maurice Thorez, N 4, 50 m for de strato Respubliko, malfermiĝis la dua manĝejo de tiu ĉi reto. Ĝi estis duetaĝa, funkciis servo Auto-Mac, ebliganta aĉeti manĝaĵojn sen eliri la aŭton. En la unua etaĝo funkciis kasoj kaj akcepteblas mendoj, en la dua troviĝas manĝohalo, infanludejo kaj McCafé. En aŭgusto 2018 ĝi estis fermita pro rompo de sanitaraj reguloj, kion la firmao kontestis en juĝejo.

Post malfermo de la unua manĝejo en 2008, la kompanio anoncis planojn malfermi du pliajn manĝejojn — Auto-Mac ĉe kruciĝo de stratoj Melnikaite kaj Fedjuninskij (ŝoseo ĉirkaŭ la urbo) kaj McCafé aliloke. La  ĝi malfermiĝis. La  en la aĉetcentro Solneĉnij ekfunkciis la kvara McDonald's en Tjumeno. Printempe 2022 estis pretigita por malfermo la kvina manĝejo en kvartalo Respubliko ĉe la samnoma strato, sed ĝia malfermo estis prokrastita pro foriro de McDonald's el Rusio.

### Black Star Burger 
La unua kaj sola manĝejo de tiu ĉi rusia ĉeno, establita la , malfermiĝis la  (kvankam origine oni planis fari tion en majo 2017 en strato Lenin, N 46a. Por la malfermo al Tjumeno venis la fama rusia repisto Timati, kiu estas kunfondito de la firmao. Parto de Kolora bulvardo apud la cirko estis blokita, sur scenejo amuzis la publikon muzikistoj kaj dancistoj, kaj fine Timati disdonis mil ĵus kuiritajn burgerojn. Tio kaŭzis grandan hompremiĝon, sekve de kio du junulinoj estis venigitaj al ambulanco pro ŝoko kaj sufokiĝo. La burgerejo ne havis grandan komercan sukceson kaj en marto 2023 ĝi estis definitive fermita.

## Eksteraj ligiloj 
* La restoracia reto Maxim 

## Referencoj 
Tjumeno
Kategorio:Ekonomio de Tjumeno